b"\n_START_ARTICLE_\nHilary i Jackie\n_START_SECTION_\nArgument\n_START_PARAGRAPH_\nJackie (Emily Watson), la germana petita, \xc3\xa9s una famosa violoncel\xc2\xb7lista que recorre el m\xc3\xb3n fent concerts en tant que la germana gran, Hilary (Rachel Griffiths) \xc3\xa9s flautista; per\xc3\xb2 despr\xc3\xa9s de casar-se escull una vida retirada al camp, un matrimoni feli\xc3\xa7 i dues filles. Jackie coneix Daniel Barenboim amb qui es casa i amb qui comparteix una vida de concerts i \xc3\xa8xits fins que una malaltia, esclerosi m\xc3\xbaltiple, comen\xc3\xa7a a fer-li danys en el seu talent musical i tamb\xc3\xa9 en la seva personalitat._NEWLINE_Abandona el seu esp\xc3\xb2s i es refugia una temporada a casa de la seva germana on hi t\xc3\xa9 una relaci\xc3\xb3 sentimental amb el seu cunyat, despr\xc3\xa9s els deixa en desembocar aquesta relaci\xc3\xb3 en una situaci\xc3\xb3 insostenible. El seu marit, Daniel Baremboin, t\xc3\xa9 cura d'ella en la seva malaltia, per\xc3\xb2 acaba formant una altra fam\xc3\xadlia en secret._NEWLINE_Mor finalment despr\xc3\xa9s de patir un deteriorament progressiu al qual la condueix la seva malaltia._NEWLINE_La pel\xc2\xb7l\xc3\xadcula es basa en la hist\xc3\xb2ria de les seves vides escrita per Hilary."